Звярнуць увагу на справы міласэрнасці і не баяцца дапамагаць бліжнім – гэта таксама пасланне Святога Юбілейнага Года. Ён, дарэчы, для Пінскай дыяцэзіі стаў плённым: адразу некалькі храмаў прынялі, або хутка прымуць вернікаў. “Касцёл у Жлобіне над Днепрам – вернікі 70-тысячнага горада чакалі яго 70 гадоў. Таксама касцёл св. Юзафа ў Брэсце над Бугам – новы храм у новым мікрараёне. Рыхтуецца таксама да асвячэння касцёл у Гарадцы, недалёка ад Кобрына, там храм быў знішчаны. Адбудаваны Касцёл XVIII стагоддзя ў Воўчыне, які быў зруйнаваны. Таксама вернікі каля Пінска ў Крывічах атрымалі магчымасць маліцца ў сваёй капліцы. Гэта таксама такая Божая ласка для вернікаў нашай дыяцэзіі ў гэтым Годзе Міласэрнасці”, — запэўніў пастыр Пінскай дыяцэзіі.